open-index/open-wikipedia-markdown huggingface dataset:
Perspektiva

**Perspektiva** dolazi od latinske riječi *prospicere* što znači vidjeti ili razabrati. Pojam perspektiva se koristi u nebrojene svrhe, te u mnogim umjetničkim i naučnim granama. Najčešće se koristi u likovnoj umjetnosti, filmskoj industriji, književnosti, filozofiji, retorici i dr.

Perspektiva u vizualnom predmetu razgovora:

* Perspektiva (vizualno), je način na koji se objekti pojavljuju u našem oku.
* Perspektiva (grafički), znači predstavljanje vizualnih efekata perspektive u crtanju.

Perspektiva u relaciji prema spoznajnim temama:

* Perspektiva (spoznajno), jedna "tačka gledanja", izbor u objašnjenju mišljenja, vjerovanja, doživljaja.
* Perspektiva pričanja (literalno), u odnosu na doživljaj pripovjedača.

## Reference 
## Vanjski linkovi 
Kategorija:Umjetnost
Muhammad Ali

**Muhammad Ali**, rođen kao **Cassius Marcellus Clay, Jr.**, bokser rođen u Louisville, Kentucky u SAD. Prema mnogim ocjenama najveći bokser 20-tog vijeka.

## Počeci karijere
Ali je od samih početaka karijere pokazivao izniman talent za boks. Već od ranih dana je praktikovao netipičan način borbe, sa spuštenim gardom i brzim kretanjem po ringu. Ta je taktika često opisivana kao 'letim oko protivnika kao leptir, a bodem kao osa'. U amaterskom boksu je karijeru završio osvajanjem zlatne medalje na Olimpijskim igrama u Rimu 1960. u lako-teškoj kategoriji. Prvu borbu za naslov prvaka u profesionalnom boksu je imao već 1962. kada je u kontroverznom meču pobijedio Sonny Listona, koji je u sedmoj rundi odbio izaći u ring tvrdeći da ima ozljedu ramena. I uzvratni meč je bio prepun kontroverzi, jer je Liston pao nakon udarca u prvoj rundi za kojeg mnogi danas tvrde da nije bio tako opasan, te da je Liston namjerno pao. Te optužbe nikad nisu bile dokazane.

## Promjena imena i Vijetnamski rat
Neposredno nakon osvajanja titule Ali je skrenuo pažnju na sebe i javnim prihvaćanjem islama, te pod uticajem *Nacije Islama* uzima ime Cassius X, po ugledu na drugog poznatog člana Malcolm X-a. *Nacije Islama* je bila simbol borbe crnačkog stanovništva SAD-a protiv ropstva i ugnjetavanja. Vođa *Nacije Islama* uskoro daje Cassiusu njegovo 'pravo rođeno ime' Muhammad Ali.

U to vrijeme Ali ulazi i u sukobe se vladom SAD-a, odbijajući regrutaciju za vrijeme Vijetnamskog rata za što je bio osuđen. Istovremeno mu i bokserske federacije brane nastupe i oduzimaju osvojenu titulu koju je do tada uspješno branio više puta. Prekid službene karijere je trajao oko 3 godine. Danas mnogi žale zbog tog prekida u karijeri, jer je ostalo pitanje kakav bi još napredak ostvario Ali u bokserskom smislu da nije bilo tog prisilnog odmora.

## Reference
## Vanjski linkovi
*

Kategorija:Rođeni 1942.
Kategorija:Umrli 2016.
Kategorija:Biografije, Louisville (Kentucky)
Kategorija:Američki bokseri
Kategorija:Konvertiti na islam s katoličanstva
Paralelnost (geometrija)

**Paralelnost** je pojam u geometriji i u našem svakodnevnom životu koji upućuje na osobinu dviju ili više linija ili ravni u Euklidovom prostoru. Postojanje i svojstva paralelnih linija osnova su Euklidovog postulata o paralelnosti.

## Euklidova paralelnost 
[mini|desno|300p| Paralelne linije *a* i *b* prikazane su debljim linijama. Njihovu paralelnost možemo i dokazati jer s [Transverzala|transverzalom *t* tvore identične uglove.]]

Sa datim pravim linijama *a* i *b* sljedeći opis linije *m* definira je kao paralelnu liniju u Euklidovom prostoru:
# ako je svaka tačka linije *a* na jednakoj minimalnoj udaljenosti od linije *b*
# ako je linija *a* jednaka liniji *b*
# ako je linija *a* u istoj ravni kao i *b* te ako linija *a* produžena u beskonačnost u bilo kojem smjeru nikada ne siječe liniju *b*.
# ako su obje linije presječene trećom pravom linijom (transverzalom) u istoj ravni i ako su uglovi presjeka s transverzalom jednaki.

Paralelne linije moraju ležati u istoj ravni. To je bezuvjetno u prva dva opisa, ali je za druga dva preduvjet. Drugim riječima, paralelne linije moraju biti u istoj ravni i istom trodimenzionalnom prostoru. Linije paralelne jedna prema drugoj imaju isti gradijent.

Kategorija:Elementarna geometrija
Kategorija:Afina geometrija
Kategorija:Orijentacija (geometrija)
Masakr nad djecom u Ulici Bakarevića

**Masakr nad djecom u Ulici Bakarevića** na Bistriku dogodio se 26. juna 1993. tokom opsade Sarajeva. Tog dana granata ispaljena s položaja Vojske Republike Srpske u okolini Sarajeva ubila je sedmero djece.

Ovo je bio jedan od masakara koje je Vojska Republike Srpske provodila tokom opsade Sarajeva, kao dio kampanje terorisanja građana, među kojima je poginulo i 1601 dijete.

## Također pogledajte 
* Masakri u Sarajevu (1992–1995)
* Opsada Sarajeva

## Vanjski linkovi 
* Presuda Haškog suda Stanislavu Galiću za opsadu Sarajeva

Kategorija:1993. u Bosni i Hercegovini
Kategorija:Masakri u ratu u Bosni i Hercegovini
Kategorija:Masakri u Sarajevu
Kategorija:Masakri u 1993.
Kombajn

desno|mini|300px|Kombajn CLAAS Lexion 570
mini|Dron video kombajna 2022
**Kombajni** (engl. combine) su mašine za žetvu raznih žitarica, uljane repice, soje, graha, graška i sl.

Proces žetve se sastoji iz tri dijela: košenja i vršenja žita kao i završnog razdvajanja zrna od slame i pljeve.
Taj proces se do kraja 19-og vijeka manje-više vršio ručno. Pojavom parnih mašina je počela mehanizacija žetve.
Prve mašine su bile stacionarne što znači da su bile vučene konjima i pogonjene parnom mašinom koja je morala posebno biti također dovučena.
Kasnije su pogon prvih, tada još drvenih, vršilica preuzeli traktori.
Pedesetih godina dvadesetog vijeka se pojavio traktorom vučeni kombajn da bi ga naslijedio moderni kombajn sa sopstvenim pogonom.

Moderni kombajni ujedinjuju sve gore navedene funkcije neophodne za žetvu: košenje, vršenje i prečišćavanje. Njihovom upotrebom se brzina žetve uvišestručila: sa nekoliko kg/h pri ručnom radu do 50 t/h kod modernih mašina. Osim količine i kvalitet žetve igra veliku ulogu u razvoju modernih kombajna. Kvalitet znači minimiziranje gubitaka i loma zrna kao i ujedno visoka čistoća zrna.
Snaga motora modernih kombajna dostiže oko 400 KS. Pogon za vožnju je hidraulički dok je pogon kosilice i uređaja za prečišćavanje mehanički ostvaren.

Kategorija:Poljoprivreda
Kategorija:Vozila
Srednja Amerika

frame|Geografski položaj Srednje Amerike
**Srednja Amerika** obuhvata kopneni most između Sjeverne i Južne Amerike kao i Zapadnoindijska ostrva, a geografski i geološki dio kopnene prevlake Tehuantepec pripada kontinentu Sjeverne Amerike. Historijski gledano, Srednja Amerika može se smatrati samostalnim kontinentom. Kopno Srednje Amerike od prevlake Tehuantepec do prevlake Darién na granici između Paname i Kolumbije naziva se **Centralna Amerika**.

Na tom kopnenom mostu pretežno se govori španski. Jedina je iznimka Belize, gdje se govori engleski. Na ostrvima u Karibima govore se engleski, francuski, španski i nizozemski.

## Geografski položaj 
Pod pojmom *Srednja Amerika* obično se podrazumijeva Američka prevlaka (od granice sjeverne Kolumbije na jugu do granice SAD-a na sjeveru) i Antilska ostrva ili "Zapadna Indija". Američka prevlaka je najuža na mjestu gdje je 1914. prokopan Panamski kanal. Antilski dio čine 3 niza ostrva: Veliki Antili (Kuba, Haiti i Portoriko), Mali Antili na jugu i Bahamska ostrva na sjeveru.

## Države na kopnenom mostu 
Od sjevera prema jugu:
* Najjužniji dio Meksika
* Belize
* Gvatemala
* Honduras
* Salvador
* Nikaragva
* Kostarika
* Panama

## Karipske države 
* Antigva i Barbuda
* Bahami (zapravo nije dio Kariba)
* Barbados
* Dominika
* Dominikanska Republika (ostrvo Hispaniola)
* Grenada
* Haiti (ostrvo Hispanoola)
* Jamajka
* Kuba
* Sveti Kristofor i Nevis
* Sveti Vincent i Grenadini
* Trinidad i Tobago

## Zavisna područja 
Pored navedenih država, u Karibima se nalaze još i sljedeća zavisna područja:
* Američka Djevičanska ostrva (SAD)
* Angvila (Ujedinjeno Kraljevstvo)
* Aruba (Holandija)
* Britanska Djevičanska ostrva (UK)
* Gvadalupa (Francuska)
* Kajmanska ostrva (UK)
* Martinik (Francuska)
* Montserrat (UK)
* Holandski Antili (Holandija)
* Portoriko (SAD)
* Ostrva Turks i Caicos (UK) (zapravo nisu dio Kariba)

## Vanjski linkovi 
*
Kategorija:Sjeverna Amerika
Kategorija:Kontinenti
Lionel Murphy

**Lionel Keith Murphy** (Lajonel Kit Marfi) (30. august 1922 – 21. oktobar 1986) bio je australijski političar, Attorney-General u laburističkoj vladi Gouha Whitlama i sudija na Vrhovnom sudu Australije.

Lionel Murphy je najviše poznat po svojoj službi kao Attorney-General, kada je u martu 1973. nenajavljeno posjetio Australian Security Intelligence Organisation (ASIO) i započeo čišćenje u toj organizaciji zbog neefikasnosti u prikupljanju podataka o hrvatskim terorističkim grupama u Australiji, posebno nakon upada Bugojanske grupe od kojih su mnogi bili iz Australije. Murphy je bio zabrinut za najavljeni posjet Džemala Bijedića za 1974. godinu. Whitlamova vlada je htjela pod svaku cijenu ugušiti očekivane proteste Hrvata, dok je Murphy bio izvršitelj tog nauma. Svojim potezom Murphy je uspio otkloniti desno nastrojene službenike i nakon toga je sljedila masovna hajka na Hrvate i hrvatske organizacije u Australiji. Nakon što se ukazalo prazno mjesto na klupi Vrhovog suda Australije 1975., Whitlam je imenovao Lionela Murphya za sudca.

## Reference 
## Vanjski linkovi 
* Raid on ASIO headquarters deeply regretted
* NSW Legislative Council Hansard 
* Murphyism

Kategorija:Australski političari
Kategorija:Rođeni 1922.
Kategorija:Umrli 1986.
Kategorija:Australske sudije
Mehanički talasi

Pri širenju talasa čestice sredstva ostaju na svojim mjestima i osciliraju oko ravnotežnog položaja, širi se samo stanje osciliranja odnosno prenosi se energija izvora talasa.

Proces prenošenja periodičnog poremećaja kroz elastičnu sredinu naziva se mehanički talas.

## Tipovi mehaničkih talasa 
**Transverzalni** - čestice sredstva osciliraju okomito na smjer širenja talasa (npr. talas na užetu)

**Longitudinalni** - čestice osciliraju u smjeru širenja talasa (npr. zvučni talasi)

Talasi nastaju u izvoru talasa, a osciliranje se određenom brzinom proširi kroz sredstvo. U elastičnim su tvarima susjedne čestice međusobno povezane elastičnim silama te pomak jedne čestice iz ravnotežnog stanja uzrokuje i pomak susjednih čestica. Poremećaj ravnotežnog stanja se zbog inercije ne prenosi trenutno nego nekom konačnom brzinom. Pritom kroz sredstvo ne putuju čestice nego sam poremećaj; zato je važno razlikovati brzinu osciliranja čestica oko ravnotežnog položaja od brzine širenja talasa.

Brzina talasa zavisi o osobinama (elastičnosti i gustoći) sredstva kroz koje val prolazi.

Kada talas prelazi iz jednog sredstva u drugo ili se prostire kroz nehomogeno sredstvo, brzina i talasna dužina mu se mijenjaju, a frekvencija ostaje ista.

## Važni pojmovi 
**Talasna dužina** - udaljenost najbližih tačaka koje osciliraju istom fazom

**Fazna brzina** - brzina kojom se valotalasi šire kroz sredstvo (jer se njome širi određena faza talasa)

**Grupna brzina** - brzina širenja energije

**Talasna fronta** - geometrijsko mjesto tačaka do kojih dopire osciliranje u određenom trenutku (*sve tačke talasne fronte imaju istu fazu osciliranje)

**Valne zrake** - pravci po kojima se titraji šire od čestice do čestice

U prirodi su najčešći prostorni (trodimenzionalni) talasi:

*Kuglasti* - valne fronte su koncentrične kugline plohe, a zrake radijalni pravci.

*Ravni talas* - nastaje iz beskonačno dalekog tačkastog izvora; talasne fronte su ravnine, a zrake paralelni pravci

Kategorija:Mehanika
Kategorija:Talasi
Evropski sistem centralnih banaka

**Evropski sistem centralnih banaka (ESCB)** predstavlja najznačajniju instituciju unutar Ekonomske i monetarne unije (EMU). Sastavljen je od Evropske centralne banke i centralnih banaka svih 27 zemalja članica Evropske unije. Ustanovljen je u junu 1998. godine.

Osnovni cilj ESCB-a je održavanje stabilnosti cijena. U skladu s tim ciljem ESCB će podržavati generalnu ekonomsku politiku Evropske unije jedino ako je ona u funkciji realiziranja njenog osnovnog cilja. Zadaci ESCB-a su prije svega definirati i implementirati monetarnu politiku Unije, zatim provoditi devizne transakcije, držati i upravljati deviznim rezervama i unaprijeđivati platni sistem u zajednici.

Kategorija:Evropska unija
Kategorija:Evropski sistem centralnih banaka
Eurozona

mini|282x282piksel|Eurozona
**Eurozona** je monetarna unija koja okuplja 21 od 27 država članica EU koje u novčanom opticaju koriste jedinstvenu evropsku valutu euro. Ostalih šest članica Evropske unije i dalje koriste vlastite nacionalne valute, iako je većina njih obavezna da u budućnosti usvoje euro. Države koje formiraju eurozonu su:
 
# Austrija
# Belgija
# Bugarska
# Estonija
# Finska
# Francuska
# Grčka
# Hrvatska
# Irska
# Italija
# Kipar
# Latvija
# Litvanija
# Luksemburg
# Malta
# Nizozemska
# Njemačka
# Portugal
# Slovačka
# Slovenija
# Španija

Ostale države koje koriste euro kao zvaničnu valutu su:

# Andora
# Crna Gora
# Kosovo
# Monako
# San Marino
# Vatikan

## Vanjski linkovi
* Službeni portal Eurozone
* Evropska Centralna banka
* Central Bank Rates, ECB Key Rate, dijagrami i podaci
* European Commission – Economic and Financial Affairs – Eurozone

Kategorija:Ekonomija
Kategorija:Evropska unija
Evropska centralna banka

**Evropska centralna banka** (**ECB**) zauzima centralnu poziciju unutar Evropskog sistema centralnih banaka i centralna je institucija monetarne politike Evropske unije. ECB tu politiku provodi dijelom samostalno, a dijelom putem Eurozonskih centralnih banaka. Početni kapital ECB-a iznosio je 5,0 milijardi eura. Uplatu tog kapitala upisale su Eurozonske centralne banke i to srazmjerno populaciji i bruto nacionalnom dohotku njihovih zemalja.

ECB je osnovana 01.06. 1998. godine.
01.01. 1958. godine na snagu stupaju Rimski sporazumi i kreće ideja o ujedinjenju Evrope pod istom monetarnom jedinicom.
1962. godine Marjolinski Memorandum je doveo do prve diskusije o monetarnoj integraciji Evropske Zajednice, i do prvih mjera na polju monetarne kooperacije.

Evropski sistem centralnih banaka (ESCB) je sastavljen od ECB-a i lokalnih centralnih banaka 27 država članica EU. Samo guverneri nacionalnih banaka iz Eurozone imaju učešće. Glavno vijeće ima savjetodavnu i informacijsku ulogu, te ocjenjuje sposobnost za pristupanje Eurozoni.

Sjedište ECB-a je u Frankfurtu i njime upravlja Vijeće guvernera. Izvršni odbor čine Predsjednik ECB, potpredsjednik, te po jedan član iz svake od četiri najveće centralne banke Francuske, Njemačke, Italije i Španije. Njihov mandat traje osam godina. Izvršni odbor je odgovoran za provođenje monetarne politike i za davanje uputa nacionalnim centralnim bankama.

Predsjednik ECB-a je Mario Draghi, bivši guverner Centralne banke Italije. Njegov prethodnik bio je Jean-Claude Trichet (2003-2011).
Trenutno sjedište Evropske Centralne Banke u centru Frankfurta je njen privremeni dom. ECB je održao internacionalni konkurs 1999. za izgled nove zgrade smještene u istočnom dijelu Frankfurta. Pobjednik konkursa je austrijanac Coop Himmelbau.

## Uvođenje Eura
Predviđene su novčanice od 5, 10, 20, 50, 100, 200 i 500 eura, različitih po boji i veličini, ali jedinstvene za sve zemlje članice EMU. U njihov dizajn ugrađena je stilizirana arhitektonska baština Evrope, iako nisu prikazane stvarne građevine.
Prednjom stranom novčanica dominiraju prozori i prolazi (simbol otvorenosti duha i saradnje unutar EU). Na stražnjoj strani novčanica prikazani su mostovi iz različitih doba kao metafora komunikacije među Evropljanima, te Evrope i ostalih dijelova svijeta.

Novčanice imaju potpis Willema F. Duisenberga, prvog predsjednika EU CB, i Jean-Claudea Tricheta, sadašnjeg predsjednika, i podjednako vrijede.

## Vanjski linkovi
*

Kategorija:Evropska unija
E
Kategorija:Evropski sistem centralnih banaka
Vladislav Hercegović Kosača

**Vladislav Hercegović Kosača** (1426. ili 1427 – 1490) bio je bosanski plemić s titulom velikog vojvode bosanskog.

Godine 1466. nakon smrti oca Stjepana Vukčića Kosače posjede i titulu hercega nasljeđuje mlađi Vlatko. Vladislav se sukobljavao i mirio s ocem više puta. Od 1453. često je bio u službi Osmanlija, Mlečana i ugarsko-hrvatskog kralja Matije Korvina, koji mu je 1469. darovao utvrde Veliki i Mali Kalnik kraj Križevaca. Kao osmanski vazal (od 1469) učestvovao je u osvajanju Počitelja na Neretvi 1472. i u borbama protiv ostalih bosanskih velikaša, poput Vlatkovića. U 1480. pokušava se osloboditi osmanske vlasti. U tome ne uspijeva i povlači se u Herceg Novi.

Padom Herceg Novog pod osmansku vlast u 1483. Kosača bježi u Rab, gdje uživa zaštitu Mletačke Republike. Kosača umire u Rabu 1490. Nakon njegove smrti porodica je osiromašila. Njegov sin Balša živio je na Kalniku, gdje se spominje 1510.

Kategorija:Kosače
276 Adelheid

**276 Adelheid** je veoma veliki asteroid iz Glavnog asteroidnog pojasa.

Klasifikovan je od IRAS satelita kombinacijom spektralnih klasa P i C, i vjerovatno je sastavljen od jednostavnih karbonata.

Otkrio ga je Johann Palisa 17. aprila, 1888. godine u Beču.

## Reference 
## Vanjski inkovi 
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
Slovačka kruna

**Slovačka kruna** bila je valuta Slovačke. Uvedena je 8. februara 1993, a po standardu ISO 4217 oznaka je SKK. Za poslove je odgovorna Narodna banka Slovačke (sk. "Národná banka Slovenska"). U optjecaju su bile kovanice sljedećih apoena: 50 halera, 1, 2, 5 i 10 kruna. Novčanice su izdavane u apoenima od 20, 50, 100, 200, 500, 1000 i 5 000 kruna. Dana 1. januara 2009. krunu je u Slovačkoj zamijenio euro.

## Historija
Od 3. do 1. stoljeća p. n. e. na prostoru današnje Slovačke u optjecaju su bile keltske kovanice. Kasnije je upotrebljavan rimski, bizantijski i karolinški novac. Dok je Slovačka bila dio Ugarskog Carstva, upotrebljavani su dinar, groš i florin. Do 17. stoljeća novac je kovan ručno, a od 1661. u Kremnici je u upotrebi mašina. U multinacionalnoj Habsburškoj Monarhiji Slovačka je prvi put bila uvezana u monetarnu uniju. Kruna se pojavljuje u Slovačkoj Republici od 1939. do 1945, gdje je zamijenila češku krunu po tečaju 1:1. Nakon ujedinjenja u Čehoslovačku uvodi se čehoslovačka kruna po istom kursu kao 1939. Nakon osamostaljenja Češke i Slovačke 1993. ponovo se uvodi slovačka kruna. Obje valute ostale su legalno sredstvo plaćanja. Slovačka kruna 1. januara 2009. zamijenjena je eurom po kursu 30,126:1.

## Kovanice 
## Novčanice 
## Reference 
## Vanjski linkovi 
* NBS, Centralna banka Slovačke

## Također pogledajte 
* Češka kruna

Kategorija:Ekonomija Slovačke
Kategorija:Historijske valute
Kategorija:Valute zamijenjene eurom
Kategorija:Evropske valute
Jehovini svjedoci

mini|Svjetsko sjedište Jehovinih svjedoka: The *Watchtower Bible & Tract Society* u Brooklynu, New York, SAD
**Jehovini svjedoci** su pripadnici vjerske zajednice koja broji oko 7,8 miliona pripadnika širom svijeta (2012). Broj pripadnika ove vjerske zajednice u Bosni i Hercegovini i Sandžaku je zanemarljiv.

Jehovini svjedoci smatraju da su oni pripadnici jedine istinite kršćanske zajednice i odbijaju saradnju sa svim ostalim kršćanskim crkvama. Nijedna druga kršćanska zajednica ne prihvata Jehovine svjedoke kao kršćansku zajednicu zbog njihovog odbijanja vjerovanja u trojstvo, jednu od glavnih kršćanskih dogmi. Neki teolozi smatraju da ovo čini Jehovine svjedoke jevrejsko-kršćanskom zajednicom.

Jehovini svjedoci vjeruju da Isus ima božanstveno porijeklo ali da je on stvoren od strane najvišeg boga Jehove (ponekad Jahve, Jehva). Za ovo vjerovanje Jehovini svjedoci se pozivaju na Koloser pismo kapital 1:13-20.

mini|desno|Jehovini svjedoci
mini|desno|Jehovini svjedoci

Mnogi smatraju da su Jehovini svjedoci sekta a ne vjerska zajednica. Razlog za ovo je da Jehovini svjedoci od svojih članova zahtjevaju način života koji odudara od norme koja postoji u društvu. Jehovini svjedoci odbijaju ovaj naziv i smatraju da riječ sekta treba da bude korištena za one vjerske grupe koje odudaraju od vjere u Božije riječi.

## Jehovini svjedoci u Bosni i Hercegovini 
1 212 Jehovini svjedoci (2010)

## Također pogledajte 
* Kršćanstvo
* Kult

## Reference 
## Vanjski linkovi 
* jw-media.org Jehovini svjedoci (en)

Kategorija:Kršćanstvo
Kategorija:Vjerske zajednice
Kategorija:Kultovi
Wilhelm Reich

thumb|Wilhelm Reich
**Wilhelm Reich** (Dobrzeynica, 24. mart 1897. - Lewisburg, SAD, 3. novembar 1967.), austrijski psihijatar.

Sljedbenik je Freudove škole psihoanalize, a 20-ih godina u Beču je započeo vlastitu metodu "karakterno-analitičke vegetoterapije". Pred dolazak nacizma emigrirao je u Dansku, Švedsku i Norvešku, a osjećajući se žrtvom novinske kampanje 1939. godine prelazi u SAD. Zatvaran je zbog navodnog prakticiranja radikalne sekusalne terapije, a njegova djela su, pod sumnjom da je "crveni fašist", proskribirana i djelomično uništena.

Reichov rad o karakteru uticao je na razvoj djela Anne Freud *“Ego i mehanizmi odbrane”* (1936), a njegova ideja o mišićnom oklopu – načinu na koji se ličnost odražava kroz pokrete i držanje tijela – postala je temelj za nove pravce poput tjelesne psihoterapije, geštalt terapije, bioenergetske analize i primal terapije.

Njegovi su tekstovi ostavili snažan trag na generacije intelektualaca; on je skovao izraz *„seksualna revolucija“*, a jedan historičar navodi da je Reich bio njena “babica”, odnosno ključni posrednik njenog nastanka.

Tokom studentskih protesta 1968. u Parizu i Berlinu, studenti su ispisivali njegovo ime po zidovima i bacali primjerke knjige *“Masovna psihologija fašizma”* na policiju. Umro je pod zagonetnim okolnostima.

## Djela 
* "Masovna psihologija fašizma" 
* "Karakterna analiza" 
* "Seksualna revolucija"

Reich, Wilhelm
Violončelo

**Violončelo (Cello ili Čelo)** je gudački instrument, nastao u 16. vijeku. Građen je slično violini, ali je mnogo veći od violine i viole.

Pri sviranju muzičari ga drže među koljenima. Na kraju trupa ima šiljasti klin (nogu) kojim ga svirač oslanja o pod. Note za violončelo najčešće se pišu u F-ključu (bas ključu), ali se upotrebljavaju i drugi ključevi: G ključ i C ključevi (C ili tenor ključevi).

Tehnika sviranja na violončelu slična je kao i na violini. Ton se proizvodi prevlačenjem struna gudalom ili "trzanjem" žica prstima. Zbog veličine instrumenta neki hvatovi, koji su mogući na violini ili violi, nemogući su za izvođenje na violončelu. Ton na violončelu je sonoran i voluminozan, u visokim položajima sličan tenoru, u dubljim baritonu i basu. Krajem 17. vijeka nastaju prve solističke kompozicije za ovaj muzički instrument. Od tog vremena violončelo je jedan od najznačajnijih instrumenata orkestarskog, kamernog i solističkog muziciranja. U prvo vrijeme violončelo se isključivo koristilo kao prateći instrument. Najsavršenije gudačke instrumente izrađivali su u 17. vijeku italijanski majstori Stradivari, Guarneri i Amati. Gudački instrumenti mogu sačinjavati i manje kamerne sastave, kao što su *gudački trio*, *gudački kvartet* i *kamerni gudački orkestar*.

Najznačajniji kompozitori za violončelo su bili: Johann Sebastian Bach, Antonio Vivaldi, Luigi Boccherini, Joseph Haydn, Antonin Dvorak, Robert Schumann, Jean-Baptiste Bréval.

## Žice 
Violončelo ima četiri žice i štimovane su po kvintama: C, G, D, A, gdje je "C" najdublja, a "A" najviša. Na violončelu postoje čivije, (one su na vrhu violončela i izgledaju kao vijci) pomoću kojih se zatežu žice. Zatezanjem se štimaju violončelo i žica kako bi se stvorio odgovarajući zvuk. Kada se gudalo stavi na žicu i povuče, žica tada proizvodi vibracije, a zvuk izlazi kroz otvore na violončelu koji liče malom slovu f.

## Reference 
Kategorija:Gudački instrumenti
Kategorija:Žičani instrumenti
Kategorija:Italijanski izumi
Mreža poligona

Poligon je definisan pomoću svojih vrhova (engl. *vertices*), a prave linije koje spajaju vrhove poligona se nazivaju ivice ili stranice poligona (engl. edges). Poligoni mogu biti raznih oblika (najčešće korišten je trougaoni oblik) a grupa poligona koja je spojena zajedno preko djeljenih vrhova naziva se **mrežom poligona** (engl. *poligon mesh*). U 3D računarkoj grafici, poligon-modeliranje predstavlja način za modeliranje objekata tako što imitiramo njihovu površinu koristeći mrežu poligona. Poligonalna mreže je dakle grupa vrhova i poligona koja definiše površinu objekta u 3D računarskoj grafici.

Poligoni mogu biti različitih oblika, što nam govori da se i mreža poligona može sastojati od trouglova, četverouglova ili ostalih jednostavnih konveksnih poligona, budući da to pojednostavljuje rendering. Mrežom poligona se mogu opisati i objekti modelirani generalno od poligona, po izboru i sa rupama.

## Reference 
## Vanjski linkovi 
Kategorija:Računarska grafika
Kategorija:3D računarska grafika
Ivan Ribar

mini|180px|Ivan Ribar 1968.
**Ivan Ribar** (21. januar 1881 – 11. juni 1968) bio je jugoslavenski i hrvatski političar.

Rođen je u Vukmaniću. Važio je kao jedan od najbližih Titovih saradnika. Bio je predsjednik SFRJ-a između 1945. i 1953.

## Reference 
## Vanjski linkovi 
Kategorija:Biografije, Karlovac
Kategorija:Jugoslavenski državnici
Kategorija:Rođeni 1881.
Kategorija:Umrli 1968.
Kategorija:AVNOJ
Kategorija:Predsjednici Jugoslavije
Kickboxing

mini|desno|200p|Kickboxing
**Kickboxing** je moderan borilački sport koji obuhvata više sportskih grana:
  
* Polu kontakt (Semi contact)
* Lagani ko takt (Light contact)
* Puni kontakt (Full contact)
* Niski udarac (Low kick)

Kickboxing je nastao na osnovama boksa, karatea, taekwondoa, kung fua i drugih više ili manje poznatih orijentalnih borilačkih sportova. Osnovni cilj svakog borca je nadvladati protivnika boljom tehnikom, brzinom i snagom uz maksimalnu sigurnost, toleranciju, poštenje i čast.

Kickboxing je zapadnjački sport. Evropski način praktikovanja tajlandskog boksa ponekad se naziva orijentalnim kik boksom. Skoro identičan sa kik boksom jeste Shootboxing, sem što su u stajanju dozvoljene poluge i bacanja.

U Kickboxingu se koristi maksimalna lična zaštitna oprema koja se sastoji od kacige (koja pokriva tjeme, bočni dio glave - uši i zatiljak), štitnika za zube, štitnika za prsa (za djevojke), štitnika za genitalije, rukavica, štitnika za potkoljenice, te papuča.

## Vanjski linkovi 
*Kickboxing savez Bosne i Hercegovine
*WASKO - World all styles Kickboxing organization (WASKO)

Kategorija:Kick box
Kategorija:Borilački sportovi
Vidovdan

**Vidovdan** je religijski praznik Sv. Vida u Srpskoj pravoslavnoj crkvi, koji se slavi 28. juna. Na taj datum su se desili neki od velikih historijskih događaja, kao što su:

* 28. juni 1389. godine - Kosovska bitka
* 28. juni 1914. godine - Atentat na prijestolonasljednika Franza Ferdinanda u Sarajevu, što je izazvalo početak Prvog svjetskog rata
* 28. juni 1919. godine - Versajski ugovor, kraj Prvog svjetskog rata
* 28. juni 1921. godine - Kralj Aleksandar I Karađorđević proglasio novi ustav Kraljevine SHS - Vidovdanski ustav
* 28. juni 1989. godine - Proslava 600. godina od Kosovske bitke - poznati govor Slobodana Miloševića i početak novog pokreta Velike Srbije.
* 28. juni 2001. godine - izručenje Slobodana Miloševića sudu za ratne zločine u Haagu 
* 28. juni 2006. godine - Crna Gora primljena u Ujedinjene Nacije kao 192 zemlja članica

Kategorija:Pravoslavlje
Kategorija:Vjerski praznici
277 Elvira

**277 Elvira** je relativno manji asteroid iz Glavnog asteroidnog pojasa. Član je asteroidne grupe Koronis.

Nije mu utvrđena spektralna klasa, niti je pouzdano utvrđen sastav.

Otkrio ga je Auguste Charlois 3. maja, 1888. godine u Nici. (277) Elvira je možda dobila ime po liku u *Méditations poétiques* (1820) Alphonsea de Lamartinea (1820) i *Harmonies poétiques et religieuses* (1830).

## Reference 
## Vanjski linkovi 
* [ftp://ftp.lowell.edu/pub/elgb/astorb.html Baza podataka o tijelima u Asteroidnim orbitama]
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
278 Paulina

**278 Paulina** je relativno manji asteroid iz glavnog asteroidnog pojasa.

Nije mu utvrđena zvjezdana klasifikacija, niti je pouzdano utvrđen sastav.

Otkrio ga je Johann Palisa 16. maja, 1888. godine u Beču. Nije poznato kako je asteroid dobio ime.
Kruži oko sunca za 4,58 godina, a njegova orbita ima ekscentricitet od 0,132 i nagnuta je za 7,825° prema ekliptici. Promjer mu je 32,773 km i rotira oko svoje ose za 6,497 sati.

## Reference 
## Vanjski linkovi 
* [ftp://ftp.lowell.edu/pub/elgb/astorb.html Baza podataka o tijelima u Asteroidnim orbitama]
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
279 Thule

**279 Thule** je relativno veliki asteroid iz Glavnog asteroidnog pojasa.

Klasifikovan je kao asteroid D tipa i najvjerovatnije je sastavljen od organski bogatih silikata i karbona.

Thule ima neuobičajenu orbitu. Prolazi vanjskim dijelom Glavnog asteroidnog pojasa, i u orbitalnoj je rezonansi u odnosu 3:4 sa planetom Jupiter. Vodeći je član Thule dinamičke grupe.

Otkrio ga je Johann Palisa 25. oktobra, 1888. godine u Beču. Dobio je ime po najsjevernijoj oblasti Thule.

## Linkovi i reference 
* [ftp://ftp.lowell.edu/pub/elgb/astorb.html Baza podataka o tijelima u Asteroidnim orbitama]
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
Brzina po Nyquistu

U pretvaranju analognog u digitalni signal ili u obradi signala, **brzina po Nyquistu** (engl. *Nyquist rate*) jeste neophodna minimalna brzina uzimanja uzorka (engl. *sampling*) iz jednog kontinuiranog oblika signala (engl. *continuous signal*) da bi se dobio dovoljno kvalitetetan digitalni signal, kojeg je kasnije bez gubljenja ili izobličenja (*engl. aliasing*) moguće rekonstruisati.

Vrijedi:  Brzina sampliranja mora biti više nego dva puta veća od najveće prisutne frekvencije u signalu. Ako se toga ne pridržavamo i ako brzina samplinga nije dovoljno velika, dolazi do izobličenja, gubitaka signala te nemogućnosti rekonstrukcije signala. Ako je signal realan i bandlimitiran (ima ograničen frekvencijski opseg), dovoljno je da Nyquist brzina bude jednaka dva puta najvećoj frekvenciji zastupljenoj u signalu.

:f_N = 2 f_H

gdje je f_H najveća frekvencija sadržana u signalu.

Aliasing u računarskoj grafici je veoma česta pojava uzrokovana neadekvatnim samplingom, a da bi je spriječili, brzina sampliranja mora da prekoračiti Nyquist brzinu:

:f_S > f_N

Kategorija:Računarska grafika
Kategorija:3D računarska grafika
Extrauterina (Atomsko sklonište)

**Extrauterina** je četvrti po redu studijski album hard rock grupe Atomsko sklonište objavljen 1981. godine.

## O albumu 
Ako je na prethodnom albumu bilo zanimljivo uvođenje akustične gitare, ovaj put je interesantna novina sa uvođenjem harmonike u pjesmi "Smanji gas", koja otvara ovaj album. Atomsko sklonište je opet uspjelo da snimi album na kojem je kvalitet pjesama poprilično izjednačen, a zvuk nanovo čvrst, rezak i svjež. Međutim, ovaj album je donio i oprečna mišljenja među publikom. Mnogi ljubitelji ove grupe kojima su se promjene u produkciji i zvuku dopale, ovaj album određuju kao jedan od najkvalitetnijih. S druge strane, dosta je mišljenja da je ova ploča donijela primjetan pad u odnosu na prva tri albuma (produkcija je pod uticajem tada popularnog metal zvuka, a ritam mašina isuviše vuče na sintisajzere i elektroniku). Činjenica je da je "Olujni mornar" kompozicija sa ovog albuma koja je bila najomiljenija poklonicima njihove muzike.

Primjetna je i promjena glavne teme pjesama. Velika većina je posvećena "ljubavnim temama", što na jeziku Atomskog skloništa znači opisivanje ponašanja i osjećanja pripadnica ljepšeg pola, i skoro u potpunosti kritikovanja istog, ali opet uz dosta stihova divljenja ženskoj ljepoti. Jedina pjesma čiji stihovi nastavljaju tradiciju antiratnog i pesimističkog u poeziji Atomskog skloništa je "Moramo zamoliti prolaznike". Ova pjesma ima proročanske stihove: "Pričali su mi dok smo bili djeca da ljudi žele ljubiti / sad na vratima kucaju vojnici tražeći nešto za ubiti".

## Spisak pjesama 
# "Smanji gas"
# "Extrauterina"
# "Dok se tijelo tvoje vidi"
# "Bogovima si nabijala rogove"
# "Ne daj sina za mušku drolju"
# "Olujni mornar"
# "Od ponoći do ponoći"
# "Još mirišeš na pelene"
# "Moramo zamoliti prolaznike"
# "Neko dobar neko zao"

## Članovi grupe 
* Sergio Blažić – vokal
* Dragan Gužvan – gitara
* Zdravko Širola – bubnjevi
* Bruno Langer – bas, prateći vokal
* Boško Obradović - tekst, recitacija

## Saradnici 
* Ivo Umek – gost na klavijaturama
* John Etchells – producent i snimatelj

## Literatura 
* EX YU ROCK enciklopedija 1960-2006, Janjatović Petar; 

Kategorija:Albumi iz 1981.
Kategorija:Albumi Atomskog skloništa
281 Lucretia

**281 Lucretia** je asteroid iz glavnog asteroidnog pojasa, koji pripada asteroidnoj porodici Flora.
Kategorisan je kao silikatni asteroid, a ime Lukretia dobio je po srednjem imenu Caroline Herschel, jednoj od prvih žena astronoma.
Otkrio ga je Johann Palisa 31. oktobra 1888. u Beču.

Svjetlosne krivulje ovog asteroida pokazuju sinodički period rotacije od 4,349±0,001 časova sa amplitudom od 0,3-0,4 magnitude. Osa obrtanja izgleda skoro okomita na ekliptiku.

## Reference 
## Linkovi 
* [Supplemental IRAS Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))] 
* PDS Baza podataka o svjetlosnim putanjama Asteroida 
* PDS Baza podataka o spektralnim klasama

Kategorija:Asteroidi
Pepsi

**Pepsi** je popularno gazirano bezalkoholno piće koje proizvodi američko preduzeće Pepsi-Cola.

Pepsi dolazi u raznim vrstama:

## Kole 
* **Crystal Pepsi**: Pepsi bez boje. (ne proizvodi se više)
* **Crystal by Pepsi**: Okus citrusa, dizajn kao *Crystal Pepsi.* (ne proizvodi se više)
* **Pepsi AM**: Ima više kofeina nego regularna Pepsi, te je služila kao jutarnje piće. (ne proizvodi se više)
* **Pepsi Blue**: Plavo bojena, voćna varijenta sode. (ne proizvodi se više)
* **Pepsi Fire**: Kratko izdanje Pepsija u Guamu, Saipan, Tajlandu, Meksiku, Maleziji i Filipinima. Pepsi Fire (Pepsi Vatra) bila je cimetnog okusa.
* **Caffeine-Free Pepsi** (tzv. **Pepsi bez kofeina**)
* **Pepsi Gold**: (*Pepsi Zlato*) Kratko izdanje Pepsija u zlatnoj boji za Svjetsko prvenstvo u nogometu 2006.
* **Pepsi Holiday Spice**: Kratko izdanje Pepsija u prodaji od 1. novembra 2004. u SAD-u do 1. januara 2005 (8 sedmica). Okus je bio ginger i cinnamon.
* **Pepsi Ice**: (Pepsi Led) Pepsi s okusom *ledeni mint*. Prodavano na Guamu, u Tajlandu, Maleziji i na Filipinima.
* **Pepsi Lime**: Pepsi s okusom limete, izašlo 2005.
* **Pepsi Max**
** **Pepsi Max Cool limun**
** **Pepsi Max Cino** (prodaja u Ujedinjenom Kraljevstvu - Pepsi Max sa kahvom)
** **Pepsi Max Gold** (prodaje se u Finskoj, Islandu, Norveškoj i Ujedinjenom Kraljevstvu)
** **Pepsi Max Punch**
** **Pepsi Max Twist**
* **Pepsi NEX**: Pepsi bez kalorija (prodaje se u Japanu).
* **Pepsi Raging Raspberry**: Pepsi s okusom malina.
* **Pepsi Samba**: Pepsi sa okusom tropskog voća
* **Pepsi Si**: riječ **si** u španskom jeziku znači ("da") napisano na konzervama.
* **Pepsi Strawberry Burst**: Pepsi s okusom jogode.
* **Pepsi Tropical Chill**
* **Pepsi Twist**: Pepsi s okusom limuna.
** **Pepsi Twistão** Prodaja u Brazilu samo ljetnom sezonom. Jači okus limuna od Pepsi Twist-a. 
* **Pepsi Vanilla**: (Pepsi vanilija) Prodaje se u SAD-u od 2003, imitacija Coca-Cola Vanilla. Pravi se od od ekstrakta vanilije sa prirodnim i vještačkim okusima.
** **Pepsi Ice Cream**: (Pepsi sladoled) prodaje se u Rusiji
* **Pepsi Wild Cherry**: Okus višnje, prvi put u proizvodu od 1988.
* **Pepsi X Energy Cola**: sadrži više kofeina nego obična Pepsi, te sadži i guaranin.

Pepsi je prva marka kole koja je napravila energetsko piće. Svi proizvodi, bazirani na koli, imaju karakterističan okus. Ovi proizvodi prodaju se u svim zemljama širom svijeta.

## Kafeni napici 
* **Pepsi Cappuccino**
* **Pepsi Kona**
* **Pepsi Latte**
* **Pepsi Max Cappucino**
** **Pepsi Max Coffee Cino**
* **Pepsi Tarik**

## Ligt pića 
* **Pepsi light**: 
** **Light Pepsi AM**:
* **Pepsi Edge**:
** **Pepsi Avantage**: (Pepsi Edge u Francuskoj) 
* **Light Pepsi Free** (takozvani **Caffeine-Free Light Pepsi**)
* **Light Pepsi Kona**
* **Light Pepsi Lime*****Pepsi ONE**
* **Light Pepsi Twist**
** **Light Pepsi Twistão**
* **Light Pepsi Vanilla**
* **Light Pepsi Wild Cherry**
* **Pepsi XL**
* **Pepsi Jazz**
## Također pogledajte 
* Gatorade

Kategorija:Pepsi proizvodi
Sprite

**Sprite** (fonol.:*Sprajt*) je popularno gazirano bezalkoholno piće koje proizvodi američko preduzeće Coca-Cola. Sprite je vrlo sličan *7 Up*-u, *Sierra Mist*-u, *Mountain Dew*-u i *Fanta*-i. Prvi put se pojavljuje na američkom tržištu 1961 godine, kao uvoz iz Njemačke, pod imenom  *Fanta Klare Zitrone*. Godine 1980. dobija novo ime *Sprite*. Sprite se prodavo u zeleno-plavim limenkama, i providno zelenim flašama. Današnje limenke su metalik sa novim Sprite znakom. Sprite se prodaje u preko 190 zemalja.

## Također pogledajte 
* Coca-Cola

## Reference 
## Vanjski linkovi 
Kategorija:Coca-Cola
Makedonija (čvor)

* Makedonija (regija), historijska regija na jugu Balkana 
* Makedonija (Grčka), grčka provincija
* Sjeverna Makedonija, država u Evropi
* Oblast Blagoevgrad, također poznata kao Pirinska Makedonija, geografska regija u Bugarskoj
Gatorade

**Gatorade** (fonol.:*gej-tor-ejd*) je popularno negazirano bezalkoholno sportsko piće koje proizvodi američko preduzeće PepsiCo, Inc.

## Okusi 
* Aktiv
* Alpine Snijeg
* Antarktik Led
* Arktik Snijeg
* Jabuka
* Hladna Jabuka
* Malina Citrus
* Crni Led
* Blueberry
* Plavi Grom
* Plava Malina
* Kaskada Udarac
* Takmičenje
* Citrus
* Hladni Citrus
* Vočni Citrus
* Citrus Voda
* Ledeno Plavo
* Hladna Plava Malina
* Hladna Kaskada
* Coom Rush
* Extremo Citrico Vibrante
* Extremo Mango Electrico
* Extremo Tropical Intenso
* Fierce Berry
* Fierce Citrus Fruit
* Fierce Grape
* Fierce Lemon
* Fierce Lime
* Fierce Melon
* Fierce Orange Cherry
* Fierce Strawberry
* Voče (mix)
* Furia Intensa
* Glacier Freeze
* Grožđe
* Grejpfrut
* Zeleno
* Zelena Jabuka
* Veliki talas
* Kivi
* Limun
* Limunada
* Limun Chill
* Limun Led
* Limun Lime
* Limun Mix
* Lime Led
* Mandarina
* Mango
* Maracuya
* Nespera
* Narandža
* Narandža Grejpfrut
* Narandža Led
* Narandža Mix
* Passion Fruit
* Hladna Breskva
* Rozkasti Gejpfrut
* Pro
* Purple Kiša
* Malina
* Crveno
* Crvena Narandža
* Crveni Tornado
* Riptide Rush
* Nebeni Udarac
* Jagoda Led
* Jagoda Kivi
* Jagoda Passion Fruit
* Jagoda Lubenica
* Tangerina
* Tropski (okus)
* Lubenica led
* Bijeli Led
* Wild Water Rush
* X-Factor Vočni okusi + Malina
* X-Factor Limun Lime + Jagoda

Kategorija:Pepsi proizvodi
Izomeri

**Izomerija** je pojava da spojevi iste molekularne mase i jednake hemijske formule mogu imati različita svojstva zbog različitog rasporeda atoma u svojoj molekuli. Sam pojam ima korijen u grčkim riječima *isos* što znači jednak i *meros* što znači dio. Različit način spajanja jednih te istih atoma ili pak njihov različit razmještaj u prostoru rezultira razlikama u fizičkim, hemijskim i biološkim svojstvima među izomerima, tako da su jedni vrlo upotrebljivi, korisni, čak i ljekoviti, a drugi sasvim nedjelotvorni, eksplozivni ili na neki drugi način opasni.

## Podjela izomera 
thumb|right|500px|Vrste izomera.
Izomeri su podijeljeni u dvije osnovne grupe:
* konstitucijski ili strukturni
* stereoizomeri.
Stereoizomerija nadalje može biti:
* konformacijska
* konfiguracijska
s tim da ova druga ima svoje podtipove:
* geometrijska
* optička

## Također pogledajte 
* Nuklearni izomer

Kategorija:Organska hemija
Goffredo Mameli

**Goffredo Mameli dei Manneli** (Genova 5. septembar 1827. - Rim 7. juli 1849.) italijanski pjesnik i patriot. Proslavio se brojnim patriotskim akcijama protiv austrijske vlasti i za ujedinjenje Italije, te kao autor riječi italijanske himne "Canto degl'Italiani". Godine 1848. je ušao u Garibaldijevu vojsku dobivši odmah čin kapetana zahvaljujući prethodnim podvizima. Umro je sa samo 22 godine usljed infekcije rane zadobivene nesretnim slučajem od strane jednog suborca.

## Također pogledajte 
* Il Canto degli Italiani

## Reference 
## Vanjski linkovi 
* https://www.visitgenoa.it/en/node/6180
* https://www.museidigenova.it/en/goffredo-mameli-0

Mameli, Goffredo
Kategorija:Biografije, Genova
Kategorija:Rođeni 1827.
Kategorija:Umrli 1849.
282 Clorinde

**282 Clorinde** je tipičan asteroid iz Glavnog asteroidnog pojasa.

Nije mu utvrđena spektralna klasa, niti je pouzdano utvrđen sastav.

Otkrio ga je Auguste Charlois 28. januara, 1889. godine u Nici. Ime je dobio po Klorindi, heroini pjesme Torkvata Tasa *Isporučeni Jerusalim*.
Fotometrijska mjerenja tokom 2020-2021. korištena su za proizvodnju krive svjetlosti, koja pokazuje period rotacije od  sa varijacijom svjetline od 0,26 magnitude. Ovo se bitno razlikuje od prethodnih studija.
## Reference 
## Vanjski linkovi 
* https://link.springer.com/content/pdf/10.1007/978-3-540-29925-7_11.pdf
* https://cds.cern.ch/record/1339580/files/978-0-387-33367-0_BookBackMatter.pdf
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida
* https://solarsystem.nasa.gov/asteroids-comets-and-meteors/asteroids/in-depth/

Kategorija:Asteroidi
284 Amalia

mini|Orbita asteroida**284 Amalia** je srednje veliki asteroid iz Glavnog asteroidnog pojasa.

Nije mu utvrđena spektralna klasa, niti je pouzdano utvrđen sastav.

Otkrio ga je Auguste Charlois 29. maja, 1889. u Nici. Nije poznato kako je asteroid dobio ime.

## Reference 
## Vanjski linkovi 
* https://link.springer.com/content/pdf/10.1007/978-3-540-29925-7_11.pdf
* Podaci o otkrićima minornih planeta (tijela u Sunčevom sistemu)
* Baza podataka o svjetlosnim putanjama Asteroida

Kategorija:Asteroidi
Avogadrova konstanta

mini

**Avogadrov broj** govori koliko ima atoma ugljika 12C u 1 molu ugljika. Taj broj je 6,02214076 x 1023.

1 mol = 0,012 kg izotopa ugljika 12C.

Dakle, u 0,012&nbsp;kg ugljika 12C ima 6,02214076 x 1023 atoma ugljika.

**Avogadrova konstanta** (**NA**) ili **Avogadrov broj** iznosi **

:  N_A =6,02214076 \cdot 10^{23}\ \mathrm{mol}^{-1}

**Formula** za izračunavanje je:

: N_A = \frac{N}{n}

**Pri čemu je**:

: **NA** - Avogadrov broj = 6,022045 x 1023/mol-1
: **N** - broj jedinki
: **n''' - količina tvari

## Reference 
## Vanjski linkovi 
* https://www.britannica.com/science/Avogadros-number

Kategorija:Količina tvari
Kategorija:Osnovne konstante
Kategorija:Bezdimenzionalni brojevi u hemiji
Mol (jedinica)

**Mol** je mjerna jedinica za količinu tvari koja se koristi u hemiji za izražavanje količine hemijske supstance, definirana kao količina neke supstance koja sadrži tačno određeni broj elementarnih jedinki te supstance (npr. atoma, molekula, iona, elektrona), onoliko koliki je broj atoma u 12 grama čistog ugljikovog izotopa 12C, tj. ugljika sa relativnom atomskom masom 12. Ovaj broj odgovara Avogardovoj konstanti koja ima vrijednost od 6,022045 × 1023 elementarne jedinke supstance. Mol je jedna od sedam osnovnih fizikalnih veličina međunarodnog sistema jedinica, a označava se simbolom **mol** i odgovarajućim simbolom dimenzije N. U čast ove jedinice, neki hemičari slave 23. oktobar (kao referencu na 1023 dio Avogadrovog broja) kao *dan mola*.

Mol se široko koristi u hemiji umjesto jedinica za masu ili zapreminu kao jednostavan način izražavanja količine reaktanata ili proizvoda hemijske reakcije. Naprimjer, hemijska jednačina 2 H2 + O2 → 2 H2O podrazumijeva da su potrebna 2 mola molekula vodika (H2) i jedan mol molekula kisika (O2) da reagiraju da bi dobili 2 mola vode (H2O). Mol se također koristi za izražavanje broja atoma, iona i drugih elementarnih jedinki u datom uzorku neke supstance. Koncentracija rastvora se obično izražava preko molarnosti, definiranoj kao broj mola supstance rastvorene u jednom litru rastvora.

## Također pogledajte 
* Molarni volumen

## Reference 
Kategorija:Osnovne SI jedinice
Kategorija:Jedinice za količinu tvari
Kategorija:Bezdimenzionalni brojevi u hemiji
Kategorija:Jedinice za količinu
Prednje i zadnje lice poligona

mini|350p|desno|Tačka **T** se nalazi iza svih poligonalnih površina kocke a samim tim u unutaršnjosti objektaBudući da obično radimo sa poligon-površinama koje zatvaraju unutrašnjost objekta, trebamo izdvojiti prednju od zadnje strane poligona. Strana poligona koja je okrenututa prema unutrašnjosti objekta se naziva **zadnje lice** (engl. *back face*), a vidljiva ili vanjska strana je **prednje lice** (engl. *front face*). Određivanje pozicije tačke je u mnogim grafičkim algoritmima jedan od primarnih zadataka, npr. za određivanje vidljivosti objekta.
Svaki poligon je zatvoren ili sadržan u jednoj beskonačnoj ravni koja dijeli prostor u dva regiona. Bilo koja tačka koja nije unutar ravni a vidljiva je prednjem licu površine poligona je *ispred * (ili *van*) ravni odnosno van objekta. Bilo koja tačka koja je vidljiva zadnjem licu poligona je *iza* ravni. Tačka koja se nalazi iza svih poligonalnih površina je unutar objekta. Moramo imati u vidu da se klasifikacija van/unutra  odnosi na ravan koja sadrži poligon, da ne dođe do zabune sa npr. van/unutra testom  koji koristi parno-neparno pravilo u vezi sa otkrivanjem unutrašnjosti kod površina sa dvodimenzionalnim granicama.

Jednačina ravni se može iskoristiti za utvrđivanje  tačke u prostoru u odnosu na lica poligona. Za bilo koji tačku (x,y,z) koja nije na ravni sa parametrima A, B, C, D vrijedi:

:A_x + B_y + C_z + D ≠ 0

Odatle: 
Za bilo koju tačku možemo odrediti da li je iza ili ispred poligonalne površine sadržane u ravni ako posmatramo predznak (negativan ili pozitivan) od  A_x + B_y + C_z + D :

ako je    A_x + B_y + C_z + D A_x + B_y + C_z + D > 0,   tačka (x,y,z) jeste ispred ravni

Ovaj test vrijedi u desno orijentisanom Cartesian koordinatnom sistemu, kada su parametri ravni A, B, C i D izračunati koristeći koordinatne pozicije selektovane striktno u smjeru suprotnom od smjera kazaljke na satu (engl. *counterclockweise*)

Kategorija:Računarska grafika
Kategorija:3D računarska grafika
Aliasing

**Aliasing** je engleska riječ i predstavlja pojam za greške nastale sažimanjem kontinuiranog oblika signala u periodičke samplove nastojeći da pružimo iste informacije. Najčešće se govori o aliasingu nastalom pretvaranjem kontinuiranog analognog u digitalni signal, ili u računarskoj grafici zanimljivom, aliasingu nastalom pri prikazivanju slike na raster izlaznom uređeju.

Aliasing u računarskoj grafici je veoma česta pojava uzrokovana neadekvatnim samplingom. Da bi nacrtali liniju na rasteru, u sampling procesu se koordinatne vrijednosti tačke (vrijednosti sa zarezom) zaokružuju na integer vrijednosti (cjelobrojne brojeve), jer su u takvom obliku date koordinate izlaznih uređaja. Stepenasti efekat koji pri tome nastaje je nazvan „jaggies“. 
Slična situacija se dešava i u filmskoj industriji. Kontinuirani pokreti su reducirani na 24 slike (frames) u sekundi. U western filmovima na odreženoj brzini se čini da se točkovi kola okreću unatrag. Razlog za to je nedovoljan frame rate. Sigurno rješenje bi bilo povećeti frame rate, ali u praksi to niko ne radi jer aliasing ne utiče na bitne informacije.
[mini|300x300piksel|Tačke na nebu zbog prostornog aliasinga uzrokovanog [polutonovima promijenjene veličine na nižu rezoluciju]]

Da bi izbjegli izobličenja i gubitke signala, brzina uzimanja samplinga po Nyquistu mora biti više nego dva puta veća od najveće prisutne frekvencije u signalu. Dobar način za poboljšanje procesa sampliranja je da primjenimo low-pass filter prije nego otpočnemo sampling. Low-pass filter daje signal koji je bandlimitiran tj. ima ograničen frekvencijski opseg. Na taj način se smanjuje potrebna Nyquist brzina samplinga, troškovi računanja, kao i količina podataka dobivenih samplingom.

Pošto nijedna metoda ne proizvodi perfektan signal, u računarskoj grafici se koriste određene metode poput antialiasinga za popravljanje grešaka nastalih neadekvatnim samplingom.

## Reference 
Kategorija:Računarska grafika
Kategorija:2D računarska grafika
Kategorija:3D računarska grafika